open-index/open-wikipedia-markdown huggingface dataset:
Jacques Prévert

**Jacques Prévert** (Žak Prever) (Neuilly sur Seine, 4. februara 1900. - Omonvill la Petite, 11. aprila 1977.), francuski pjesnik

Nazvan je "*pjesnikom Pariza*". Iako je najviše poznat po pjesmama konvencionalno-lirskog ugođaja, od kojih su mnoge opjevane - kao "*Barbara*" i "*Uvelo lišće*" - njegovi književni počeci vezani su uz nadrealizam. Godine 1931. objavio je humorističku fantaziju "*Večera glava u Pariz - France*", pisanu u duhu nadrealizma, tada dominantnog umjetničkog pokreta. 
Prévert je pjesnik neposredne osjećajnosti. U njegovu pjesništvu prevladava dvojni osjećaj - razumijevanje za individualni život i ljudsku intimu, te revolt prema onima koji onemogućavaju ljudsku sreću.

Godinama je objavljivao pjesme pojedinačno, a tek 1940. ih štampa u posebnoj zbirci "*Riječi*". Mnoge mu je pjesme komponovao Joseph Cosma. Veći dio svoje aktivnosti posvetio je filmu. Djelovao je kao saradnik režisera Marcela Carnea, a autor je velikog broja filmskih scenarija i dijaloga ("*Obala u magli", "Dan se rađa", "Ljubavnici iz Verone", "Djeca raja"*). Njegovu ranu poeziju karakterizira revolt i mladenački cinizam, ismijavanje svakog autoriteta. Voli političku aluziju, a u njegov poetski rječnik ušli su mnogi izrazi iz svakidašnjeg narodnog žargona.

**Zbirke:**

* "Spektakli" 
* "Kiša i lijepo vrijeme"

## Također pogledajte 
* Le Mondeovih 100 knjiga 20. vijeka

## Reference 
## Vanjski linkovi 
Kategorija:Francuski pisci
Kategorija:Biografije, Neuilly-sur-Seine
Kategorija:Rođeni 1900.
Kategorija:Umrli 1977.
Aleksandar Ravlić

**Aleksandar „Aco“ Ravlić** (1929 – 15. septembar 2005) bio je bosanskohercegovački i banjalučki novinar i fotograf. Do odlaska u penziju 1990. godine bio je profesionalni novinar i dugogodišnji rukovodilac Dopisništva "Vjesnika" (Zagreb) u Banjoj Luci. Počeo se baviti publicistikom početkom 1950-ih, od kada istražuje u prvom redu banjalučku prošlost. Usporedo s tim bio je društveni radnik, osobito u sportu, u kojemu je obavljao mnogobrojne odgovorne dužnosti u klubovima i savezima, te organizacionim odborima u Banjoj Luci i Bosanskoj krajini. Bio je član i više izvršnih odbora u Bosni i Hercegovini i Jugoslaviji.

Uz svakodnevni posao, istraživanje prošlosti i pisanje, Ravlić se bavio i fotografijom. U publikacijama kojima je autor i brojnim drugim drugih autora, objavljeno je više stotina njegovih crno-bijelih i kolor snimaka, dok je mnogo snimaka objavljeno u dnevnicima Vjesnik i Sportske novosti i tjednicima kuće Vjesnik. Ravlićev kolor snimak - "Karneval na Vrbasu", načinjen pod zidinama stare utvrde Kastel, na Vrbasu, je odabran za prvi turistički plakat Banjaluke, koji se pojavio u julu 1979.

Broj stranica u knjigama kojima je autor, prekoračio je 5000, a većinu svojih publikacija, i nekoliko drugih, likovno i grafički sam je uredio.

Dobitnik je više priznanja među kojima se ističu: Nagrada "Veselin Masleša" za oblast kulture SO Banja Luka (1975), Plaketa SO Cazin - najznačajnije priznanje Cazina (1985), Nagrada za životno djelo Udruženja sportskih novinara Jugoslavije (1983), Dvadesetpetomajske nagrade SR BiH (1981), zatim dviju plaketa Sportskih novosti, Srebrne plakete Vjesnika.

## Bibliografija 
* 35 godina Borca (1961)
* 100 potresnih dana Banja Luke (1970)
* Pola stoljeća Borca (1976)
* Banja Luka - razdoblja i stoljeća (1979)
* Banja Luka - napori i radosti (1985)
* Drugo stoljeće hotela „Bosna“ (1986)
* Jelšingrad 50 (1937-1987)
* Banja Luka grad - Town of Banja Luka (1990. i 1992.)
* Banjalučka Ferhadija - ljepotica koju su ubili (1996)
* Banjalučki povijesni listići I (2001)
* Banjalučki povijesni listići II (2003)

Kategorija:Rođeni 1929.
Kategorija:Umrli 2005.
Kategorija:Bosanskohercegovački novinari
Kategorija:Biografije, Banja Luka
Kategorija:Jugoslavenski novinari
Bukvar

**Bukvar** je izvorno bosanski naziv za knjigu vježbanku namijenjenu početnicima koji trebaju da nauče čitati i pisati. Knjiga je uređena po alfabetskom ili azbučnom redu i redoslijedu i uglavnom sadrži pisana, u novije vrijeme i slikovna pedagoška ili metodološka uputstva, to jeste primjere. Historija ovog naziva je neistražena, ali se može naslutiti njegova starost koja po istraživanjima doseže do ranog srednjovijekovlja i naseljavanja bosanskih prostora u posljednjim valovima seobe naroda.
## Vanjski linkovi 
Kategorija:Obrazovanje
Integrated Drive Electronics

desno|mini|280p|IDE kabl
**Integrated Drive Electronics** (IDE) odnosno češće korišten termin **ATA** (), te ime koje se pojavilo kasnije, **ATAPI** ili **EIDE** (, poboljšana verzija ATA standarda) je standard za povezivanje uređaja za pohranjivanje podataka (hard disk, CD i DVD uređaji) sa matičnom pločom (preko IDE kabla).

[mini|desno|200p|Priključci na [matična ploča|matičnoj ploči na koje se uključuje IDE kabl koji je priključen na hard disk]]

IDE je izumio IBM 1984. godine. Skoro sve matične ploče koriste ovaj standard. Konektor za kabl se nalazi na samoj ploči, dok se isti taj konektor nalazi i na disku. IDE kabl služi za povezivanje. IDE kabl obično ima dva priključka na sebi (za master i slave uređaj). Osim toga, sa strane na kablu postoji crvena linija koja označava polaritet, odnosno IDE kabl se mora pravilno povezati. Crvena linija, koja je označena na kablu, treba da bude okrenuta prema napajanju hard diska.

## Također pogledajte 
* Serial ATA
* SCSI

## Vanjski linkovi 
* Pregled i historija IDE/ATA interfejsa
* ATA/ATAPI historija
* Granice veličine hard diskova 
* T13  - *Technical Standards Group*
* Pomoć i informacije
* Kako riješiti DMA-mod problem u Windows XP 

Kategorija:Pohranjivanje podataka
Kategorija:Matična ploča
1032.

Godina **1032.** (**MXXXII**) bila je prijestupna godina koja počinje u subotu u julijanskom kalendaru. Oznaka 1032. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.

## Događaji 
## 1032. u temama 
## Rođeni 
## Umrli 
## Reference 
## Vanjski linkovi
Stanley Kubrick

**Stanley Kubrick** bio je američki filmski režiser koji je većinu svojih poznatih filmova snimio u Ujedinjenom Kraljevstvu. U svojoj je 50-ogodišnjoj karijeri stvorio značajan opus od 13 dugometražnih filmova, od kojih se mnogi smatraju filmskim klasicima 20. stoljeća.

Kubrickovi su filmovi većinom književne adaptacije, karakteristični po svojoj tehničkoj odličnosti, inventivnom pristupu filmskom scenariju i okrutnoj ciničnoj dosjetljivosti. Njegova su najpoznatija djela hladnoratovska satira *Dr. Strangelove*, poznati SF-film *2001: Odiseja u svemiru*, te film *Paklena naranča*, čiji je prikaz nasilja uzrokovao kontroverzu kad je film izišao 1971.

Kubrick je preminuo 1999, nakon dugog snimanja neobičnog seksualnog trilera s Tomom Cruiseom i Nicole Kidman, *Oči širom zatvorene*.

## Filmografija 
* 1953 - *Strah i želja* (*Fear and Desire*)
* 1955 - *Poljubac ubice* (''Killer's Kiss*)
* 1956 - *Uzaludna pljačka* (*The Killing*)
* 1957 - *Putevi slave* (*Paths of Glory*)
* 1960 - *Spartak* (*Spartacus*)
* 1962 - *Lolita* 
* 1964 - *Dr. Strangelove ili: Kako sam naučio ne brinuti i zavolio bombu* (*Dr. Strangelove or: How I Learned to Stop Worrying and Love the Bomb*)
* 1968 - *2001: Odiseja u svemiru* (*2001: A Space Odyssey*)
* 1971 - *Paklena naranča* (*A Clockwork Orange*)
* 1975 - *Barry Lindon*
* 1980 - *Isijavanje* (*The Shining*)
* 1987 - *Full Metal Jacket*
* 1999 - *Oči širom zatvorene* (*Eyes Wide Shut*)
* 2001 - *Vještačka inteligencija* (*A.I: Artificial Intelligence* - dovršio Steven Spielberg)

## Nagrade 
**AMERIČKA FILMSKA AKADEMIJA**
* 1968 - Najbolji vizualni efekti (*2001: Odiseja u svemiru*)

**BRITANSKA FILMSKA AKADEMIJA**
* 1975 - Najbolja režija (*Barry Lyndon*)
* 1964 - Najbolji film (*Dr. Strangelove*)

**NACIONALNI ODBOR KRITIČARA**
* 1975 - Najbolja režija (*Barry Lyndon*)

**UDRUŽENJE KRITIČARA NEW YORKA**
* 1971 - Najbolji film (*Paklena naranča*)
* 1971 - Najbolja režija (*Paklena naranča*)
* 1964 - Najbolja režija (*Dr. Strangelove'')

## Također pogledajte 
* Film
* Oscar
* Spisak režisera

## Vanjski linkovi 
* 

Kategorija:Rođeni 1928.
Kategorija:Umrli 1999.
Kategorija:Američki režiseri
Kategorija:Amerikanci porijeklom iz Austrije
Kategorija:Amerikanci porijeklom iz Poljske
Kategorija:Amerikanci porijeklom iz Rumunije
Kategorija:Oscar za najbolje vizualne efekte
Kategorija:Američki scenaristi
Kategorija:Američki ateisti
Kategorija:Američki direktori fotografije
Kategorija:Američki filmski producenti
Kategorija:Biografije, New York
1031.

Godina **1031.** (**MXXXI**) bila je redovna godina koja počinje u petak u julijanskom kalendaru. 
## Događaji 
* U al-Andalusu nestaje maurski Kordopski halifat.
* Bizantsko-arapski ratovi: Bizantski vojskovođa Georgi Manijak osvaja Edesu.
* Henri I postaje kralj Francuske.
* Bezprym otima poljsko prijestolje od Mieszka II.

## 1031. u temama 
## Rođeni 
* Matilda of Flandrije, engleska kraljica  (u. 1083)
* Shen Kuo, kineski polimat u službi dinastije Song (u. 1095)
## Umrli 
* 20. juli - Robert II, francuski kralj; (r. 972)
* 2. 9. &ndash; Sveti Emerik od Mađarske
* Gang Gam-chan, korejski državni službenik i vojskovođa (r. 948)
## Reference 
## Vanjski linkovi
Prehrambeno inženjerstvo

**Prehrambeno inženjerstvo** je tehnička disciplina koja se bavi proizvodnjom i preradom namirnica. Prehrambeno inženjerstvo uključuje kontrolisane biološke, hemijske i fizičke procese.
Osim toga, uključuje i projektiranje, konstruiranje, stavljanje u pogon objekata prehrambene industrije i u njih uključenih procesa. Prehrambeno inženjerstvo obuhvata kompresivan pristup koji povezuje primarnu poljoprivrednu proizvodnju i distribuciju prehrambenih proizvoda. Između ostalog, bavi i konstrukcijom strojeva, opreme i uređaja koji se koriste u preradi namirnica.

## Također pogledajte 
* Lijek
* Nauka o hrani
* Prehrambena tehnologija

Kategorija:Ishrana
Kategorija:Inženjerstvo
Kategorija:Nauka o hrani
Spisak švedskih kraljeva

Ovo je **spisak švedskih vladara** i osoba u nasljednom nizu za nasljeđivanje švedske krune.

## Vladari
## Nasljedni niz
Od 1980. godine Švedska koristi čistu primogenituru, što znači da sinovi više nemaju prednost nad kćerkama. Zbog ove promjene poziciju prijestolonasljednika je izgubio kraljev sin, a dobila ju je kraljeva starija kćerka, njegovo najstarije dijete. Pravo na nasljedstvo imaju samo potomci kralja Carla XVI Gustafa.

#Victoria, krunska princeza od Švedske - kraljevo najstarije dijete
#princeza Estelle, vojvotkinja od Östergötlanda - dijete prijestolonasljednice
#princ Carl Philip, vojvoda od Värmlanda - kraljevo srednje dijete
#princeza Madeleine, vojvotkinja od Hälsinglanda i Gästriklanda - kraljevo najmlađe dijete

## Također pogledajte
*Švedske pokrajine
*Spisak danskih kraljeva
*Spisak norveških kraljeva

## Vanjski linkovi
*

Kategorija:Spiskovi
Kategorija:Historija Švedske
Kategorija:Vladari
Silistra

**Silistra** (također *Silistria*; rumunski: *Silistra* ili *Dârstor*) je lučki grad na sjeveroistoku Bugarske.

Stanovništvo: 42000 (?); 53500 (1985); 48000 (1974); 12055 (1908); 12133 (1900); 
11718 (1892).

Grad leži na južnoj strani donjeg Dunava, koji na tom mjestu čini granicu između Bugarske i Rumunije.

Podignut od strane Rimljana *Durostorum*, Silistra je bila tvrđava velike snage, koja se prostirala po sjevernom uglu poznatog kvadrilaterala (Ruse, Silistra, Šumen i Varna), ali su njene zidine srušene nakon Berlinskog ugovora iz 1878.

Grad je bio dio Rumunije između 1913 i 1940.

## Reference 
## Vanjski linkovi 
* http://silistra.bg/

Kategorija:Gradovi u Bugarskoj
Video-in video-out

**Video in** je priključak na grafičkoj karti preko kojeg možemo dovesti signal u računar sa vanjskog izvora (npr. TV, DVD Player, VHS Player). Također postoji naziv ViVo, što znači Video In/Video Out, obično ako postoji Video in, postoji i Video out.

Video out na grafičkoj karti je konektor za izlazni uređaj kao što je TV. Postoje dvije vrste izlaza: S-Video i kompozitni izlaz. Također postoji više načina prikazivanja slike na TV-u, uglavnom se dijeli na američki (NTSC) i evropski (PAL), dok postoji i SECAM način prikazivanja slike, grafičke kartice obično podržavaju sve standarde.
## Reference 
## Vanjski linkovi 
* http://www.canon-europe.com/  Spajanje kamere i monitora
* https://www.lenovo.com/in/en/glossary/video-port/(https://www.lenovo.com/in/en/glossary/video-port/?srsltid=AfmBOoqPkCIXz-6ddnxPmfYmE1xDA-rYFgAQaoZshAxvhM6-j1DCmH0c)

Kategorija:Grafičke kartice
Gračanička sahat-kula

**Gračanička sahat-kula** se nalazi u centru gračaničke čaršije, u izravnoj blizini Ahmed-pašine ili Čaršijske džamije. Izgrađena krajem 17. vijeka i nacionalni je spomenik Bosne i Hercegovine. 

## Karakteristike 
Sahat-kula predstavlja jednoprostoran objekat sa skoro četvornom osnovom čije su stranice dimenzija približno 3,60 x 3,60 m. Objekt je izgrađen od kamena i zidovi su, kao i kod ostalih objekata ovoga tipa, vrlo masivni i prosječne debljine 80 cm. Blokovi kamena vapnenca međusobno su povezani vapnenom žbukom. 
Sahat-kula u Gračanici ima oblik tornja koji se postepeno sužava prema vrhu, do visine 27,0 m. Sahat-kula je djelomično nagnuta na jednu stranu, pa je dobila i naziv "Krivi toranj" u Gračanici. 
Završena je četverovodnim šatorastim krovom, sa jednom badžom u centralnom dijelu koja se od ostatka krovne plohe izdiže za  70-80 cm. Krov je najvjerovatnije izvorno bio pokriven šindrom. Kasnijim je intervencijama šindra skinuta i umjesto nje postavljen je lim. Tokom posljednje renovacije 2003. godine, sahat-kula je pokrivena bakarnim limom. 
Ispod krova se nalaze četiri okrugla otvora okrenuta na sve četiri strane predviđeni za satove. Ulaz u objekt se nalazi sa njegove zapadne strane i zasveden je. U unutrašnjosti objekta je usko drveno stubište, širine 60 cm sa podestima na svakih 1,60 metara. Svjetlost je u unutrašnjost objekta dovedena pomoću uskih otvora koji se šire prema unutrašnjosti, a koji su raspoređeni od podnožja pa do vrha objekta. U prvo je vrijeme sat otkucavao sate a la turca. Do II svjetskog rata sahat-kula je služila svojoj svrsi. Austrijske vlasti su sa nje skinule zvono i postavile na bunker da služi za uzbunu.

## Renovacija 
Sahat-kula je kroz historiju doživljavala čitav niz promjena, najviše u svom izgledu. 
Prvi put je sanirana poslije požara 1812. godine o čemu svjedoči jedan arapski rukopis sačuvan u gračaničkoj medresi. Sljedeća je popravka bila 1952. godine i tom prilikom je izmijenjen pokrov, popravljene su stube, izvršeno je žbukanje fasade i montirani su satovi. Satovi su u nekoliko navrata bili postavljani, austrijske vlasti su 1878. godine nabavili satove iz Beča, zatim 1952. godine su ponovno montirani satovi, a posljednji su postavljeni 1970. godine, a skinuti su 1986. radi popravke i poslije toga nisu više postavljeni. Posljednji radovi na Sahat-kuli izvršeni su 2003. godine u organizaciji Općine Gračanica u vrijednosti od 30.000 KM. Urađena je rekonstrukcija krova, stavljen novi bakreni pokrov, popravljeno unutrašnje stepenište i ugrađen novi satni mehanizam, koji je nabavljen u Francuskoj i kojeg su ugradili francuski majstori.

## Vanjski linkovi 
*Komisija za očuvanje nacionalnih spomenika - Sahat-kula u Gračanici

Kategorija:Građevine u Gračanici‎ 
Kategorija:Sahat-kule u Bosni i Hercegovini
Kategorija:Nacionalni spomenici u Gračanici
Novo Sarajevo

**Novo Sarajevo** jedna je od devet općina Sarajevskog kantona i jedna od četiri općine Grada Sarajeva. Teritorija općine Novo Sarajevo zauzima centralni dio Sarajevskog polja. Graniči sa općinama Centar, Novi Grad, Vogošća i Istočno Novo Sarajevo.

Općina Novo Sarajevo je kulturni, obrazovni, administrativni i poslovni dio grada Sarajeva. Prostire se na površini od 9,9&nbsp;km2

Prije rata općina je zauzimala površinu od 47,15&nbsp;km2 što znači da sada oko 75% prijeratne teritorije pripada Republici Srpskoj, a ostatak Federaciji BiH. Prije rata, a prema popisu stanovništva iz 1991. godine, općina Novo Sarajevo je imala 95.089 stanovnika. Od toga: 90.892 stanovnika u dijelu naseljenog mjesta Sarajevo, a ostalih 4.197  stanovnika u sedam naseljenih mjesta. Općina Novo Sarajevo bila je među najnaseljenijim gradskim općinama.

## Privreda 
Prije rata općina Novo Sarajevo bila je jedna od najrazvijenijih u Bosni i Hercegovini. Oko 40% radne snage bilo je zaposleno u industriji. Tokom srpske opasade Sarajeva od 1992. do 1995. privreda je u potpunosti uništena.

## Administrativna podjela 
Općina Novo Sarajevo se sastoji od sljedećih mjesnih zajednica: Pofalići I, Pofalići II, Velešići, Gornji Velešići, Željeznička, Dolac, Malta, Čengić Vila I, Kvadrant, Čengić Vila II, Hrasno, Hrasno Brdo, Trg Heroja, Grbavica I, Grbavica II, Kovačići, Gornji Kovačići, te Vraca.

## Stanovništvo 
Po popisu stanovništva iz 1991. godine, općina Novo Sarajevo (u to vrijeme jedna od 5 gradskih općina Grada Sarajeva) imala je 95.089 stanovnika, raspoređenih u 8 naselja. 
Poslije potpisivanja Dejtonskog sporazuma, općina Novo Sarajevo je podijeljena. U sastav Federacije Bosne i Hercegovine ušlo je Novo Sarajevo, te dijelovi naseljenih mjesta Lukavica i Miljevići. U sastav Republike Srpske, ušli su dijelovi naseljenih mjesta Lukavica i Miljevići, te naseljena mjesta Klek, Kozarevići, Petrovići, Toplik i Tvrdimići. Od ovog područja formirana je općina Istočno Novo Sarajevo.

### Nacionalni sastav stanovništva – općina Novo Sarajevo 
### Nacionalni sastav stanovništva – naseljeno mjesto Novo Sarajevo (Sarajevo Dio) 
## Znamenitosti 
* Stadion Grbavica
* Crkva Svetog Preobraženja u Sarajevu

## Također pogledajte 
* Sarajevo
* Treća gimnazija (Sarajevo)

## Reference 
## Vanjski linkovi 
* Zvanični sajt općine Novo Sarajevo

Kategorija:Općine Bosne i Hercegovine
Kategorija:Općine Federacije Bosne i Hercegovine
Kategorija:Općine u Kantonu Sarajevo
Kategorija:Općine u Sarajevu
*
Compact disc

mini|desno|140px|CD logo
mini|desno|140px|Compact disc

**Compact Disc** (kraće **CD**) ili kompaktni disk, je okrugli plastični disk promjera 120&nbsp;mm i debljine 1.2&nbsp;mm. CD koristi optički zapis za snimanje podataka koji je razvijen u kasnim 1970-tim godinama i prvobitno je služio samo kao medij za prenos muzike, kasnije se medij razvio za spremanje podataka na računaru, tako da je danas standardni dio računara. Pojavom DVD-a 1996, dobijen je novi standard koji na mediju iste veličine (120&nbsp;mm) čuva sadržaj 6 ili više CD-ova, pa se s padom cijena uređaja i medija može očekivati zamjena CD-a s DVD-ovima u svijetu računara.

## Historija razvoja i upotrebe 
CD kao proizvod razvili su zajedno Philips i Sony; Philips je osmislio proizvodni proces (idejno baziran na Laserdisc-u, koji se nije proslavio s medijima promjera 18–30&nbsp;cm), a Sony je usavršio korekciju grešaka pri čitanju CD medija, čime je proizvod bio spreman za tržište. Masovna proizvodnja je krenula 1982. godine.

## Principi 
Osim uobičajenog formata koji po standardu čuva 650 MB podataka ili 74 minute muzike ("produžena" verzija je 700 MB i 80 minuta), postoji i manji format promjera 80&nbsp;mm (mini-CD). Ponekad se može vidjeti mini-CD izrezan u formatu posjetnice, izrađen u prezentacijske svrhe.

## Vrste medija 
* CD-DA 
* CD-ROM () CD-ROM koristimo za čitanje podataka (podaci se snimaju u tvornici)
* CD-ROM/XA 
* CD-I 
* CD-R () CD-R koristimo za čitanje i pisanje podataka (svaki korisnik koji ima CD-R uređaj i odgovarajući medij može i zapisati podatke na njega - jednokratno)
* CD-RW () CD-RW koristimo za čitanje i pisanje podataka - višekratno
## Standardi 
Organizacija koja proglašava i usaglašava standarde za optički zapis je *Optical Storage Technology Association* (OSTA).

Standardi zapisa

* ISO 9660
* HFS - *Hierarchical File System*
* *Joliet File System*
* UDF - *Universal Disk Format*
* VCD - *Video CD Format*
* CD+G - *Compact Disc + Graphics* 
* CD TEXT Format

## Također pogledajte 
* Poređenje optičkih medija za pohranu podataka

## Vanjski linkovi 
* https://web.archive.org/web/20080129201342/http://www.research.philips.com/newscenter/dossier/optrec/beethoven.html
* http://www.cdrfaq.org/

Kategorija:Pohranjivački medij
Kategorija:Japanski izumi
Kategorija:Nizozemski izumi
Istočno Novo Sarajevo

**Istočno Novo Sarajevo** jest općina formirana poslije potpisivanja Dejtonskog sporazuma pod nazivom Srpsko Novo Sarajevo, ali je taj naziv proglašen neustavnim odlukom Ustavnog suda Bosne i Hercegovine od 22. septembra 2004. zbog pridjeva "srpski" u nazivu općine. Općina se nalazi jugoistočno od grada Sarajeva, na teritoriji četiri mjesne zajednice: Petrovići, Miljevići, Lukavica, Toplik-Tilava, koje su prije rata pripadale općini Novo Sarajevo, te na dijelu mjesnih zajednica Vraca i Gornji Kovačići, koje su također bile u sastavu spomenute općine.

Općina Istočno Novo Sarajevo je jedna od šest općina koje čine grad Istočno Sarajevo.

## Geografija 
### Geografski položaj 
## Stanovništvo 
### Nacionalni sastav stanovništva – općina Istočno Novo Sarajevo 
## Reference 
## Vanjski linkovi 
* Zvanični sajt općine Istočno Novo Sarajevo

Kategorija:Općine Bosne i Hercegovine
Kategorija:Općine Republike Srpske
Kategorija:Općine u Istočnom Sarajevu
*
Kategorija:Bivše općine Sarajeva
Istočni Stari Grad

**Istočni Stari Grad** je općina u Bosni i Hercegovini koja je formirana poslije potpisivanja Dejtonskog sporazuma pod nazivom Srpski Stari Grad, ali taj naziv je proglašen neustavnim odlukom Ustavnog suda Bosne i Hercegovine od 22. septembra 2004. zbog pridjeva *srpski* u nazivu općine, što je ocijenjeno diskriminatorskim prema drugim konstitutivnom narodima u Bosni i Hercegovini. Dio je grada Istočno Sarajevo.
 
Općina se nalazi jugoistočno od grada Sarajeva i obuhvata ruralna područja, iako naziv općine asocira na urbano područje. Sjedište općine je u mjestu Hreša.

## Geografija 
### Geografski položaj 
## Stanovništvo 
### Nacionalni sastav stanovništva - općina Istočni Stari Grad 
## Reference 
## Vanjski linkovi 
* Zvanični sajt općine Istočni Stari Grad

Kategorija:Općine Bosne i Hercegovine
Kategorija:Općine Republike Srpske
Kategorija:Općine u Istočnom Sarajevu
*
Kategorija:Bivše općine Sarajeva
Koordinirano svjetsko vrijeme

500px|mini|desno|Prikaz trenutnih svjetskih vremenskih zona
**Koordinirano svjetsko vrijeme** (; ) je međunarodni standard u pogledu vremena u odnosu na koji se reguliše svjetsko vrijeme i vremenske zone. To je jedan od nekoliko standarda koji su usko vezani za GMT, odnosno nulti meridijan. U većini slučajeva, UTC se može upoređivati sa GMT-om, ali GMT više nije tako precizno definisan od strane naučne zajednice.

UTC je službeno formaliziran 1960. godine od strane Radiokomunikacionog sektora Međunarodne telekomunikacijske unije i to preporukom br. 374, nakon što su prijedloge za formaliziranjem ovog standarda pokrenule neke nacionalne laboratorije za vrijeme. Sistem je nekoliko puta prilagođavan sve dok nije prijestupna sekunda usvojena 1972. godine. Postoje prijedlozi za zamjenu UTC-a sa novim sistemom koji bi otklonio prijestupnu sekundu, ali još nije postignut konsenzus o tome.

Trenutna verzija UTC-a je definisana preporukom *ITU-R TF.460-6* Međunarodne telekomunikacione unije, a zasniva se na međunarodnom atomskom vremenu sa prijenosnim sekundama dodanim nepravilnim intervalima kako bi se kompenziralo vrijeme usljed usporavanje rotacije Zemlje.

Bosna i Hercegovina se nalazi u srednjoevropskoj vremenskoj zoni, UTC+1.

## Etimologija 
Službena skraćenica za koordinirano svjetsko vrijeme je *UTC*. Nastala je kao rezultat kompromisa i želje od strane Međunarodne telekomunikacijske unije i Međunarodne astronomske unije da se ista skraćenica koristi na svim jezicima.

## Pretvaranje UTC-a u standardno lokalno vrijeme 

## Također pogledajte 
* Vremenska zona

## Reference 
## Vanjski linkovi 
* Trenutno vrijeme, worldtimeserver.com

Kategorija:Vremenske zone
FK Budućnost Banovići

**Fudbalski klub Budućnost Banovići** je nogometni klub iz Banovića, Bosna i Hercegovina. Takmiči se u Prvoj nogometnoj ligi Federacije Bosne i Hercegovine.

## Historija 
Klub je osnovan 1947. godine. Bio je član Premijer lige u njenoj prvoj sezoni. U Premijer ligi je odigrao ukupno pet sezona. Najveći uspjeh ostvaruje u sezoni 1999-00. kada je u okviru tadašnje Prve lige Bosne i Hercegovine igrao play-off za prvaka. Naredne sezone igra u prvoj kvalifikacionoj rundi protiv Drnovice u okviru Kupa UEFA. Poražen je sa ukupnih 4-0.

Tradicionalne boje kluba su zelena i crna. Domaće utakmice igra na Gradskom stadionu u Banovićima.

## Uspjesi 
***Prva liga FBiH**
****Datoteka:Cup Winner.png (2)**: 2003/04, 2009/10.
***Druga liga FBiH - Sjever**
****Datoteka:Cup Winner.png (2)**: 2017/18, 2018/19.

## Evropski nastupi
## Plasman po sezonama 
## Treneri
* Smajil Karić
* Fuad Grbešić (2004–2005)
* Munever Rizvić (2008–2011)
* Munever Rizvić (2012–2020)
* Igor Sliško (2020)
* Smajil Karić (2021)
* Milenko Bošnjaković (2021–2022)
* Denis Mujkić (2022–2023)
* Zehrudin Kavazović (2023–2024)
* Emir Ikanović (2024)
* Milenko Bošnjaković (2024–2025)
* Elvis Čergić (2025–2026)
* Aldin Đidić (2026–danas)

## Reference 
## Vanjski linkovi 
* Budućnost Banovići na soccerway.com

Budućnost
Budućnost
Kategorija:Nogometni klubovi osnovani 1947.
Viseći vrtovi Babilona

desno|mini|300px|Viseći vrtovi Babilona, crtež iz 16. vijeka
**Ostaci visećih vrtova u Babilonu** nalaze se na istočnoj obali rijeke Eufrat, na oko 50 km južno od Bagdada, u Iraku. Smatraju se jednim od sedam originalnih svjetskih čuda. Historija svjedoči da je babilonsko carstvo cvjetalo u vrijeme vladavine čuvenog kralja Hamurabija (1792-1750. g. p. n. e.) Ipak, smatra se da su legendarni viseći vrtovi izgrađeni za vrijeme vladavine njegovog potomka Nabukodonosora II (604-562. g. p. n. e.) i to po želji njegove supruge koja je bila "dovedena iz Medije i naročito voljela planinski pejzaž". 

## Historijske reference 
Detaljni opisi visećih vrtova pronađeni su u djelima grčkih povjesničara Berosa i Diodorusa Sikulusa. U tablicama iz vremena Nabukodonosora 2, međutim, ni na jednom mjestu se ne spominje postojanje visećih vrtova, iako se mogu naći opisi njegove palate i samog grada Babilona. Sve do 20. vijeka mnoge misterije vezane za viseće vrtove nisu bile otkrivene - čak se i danas arheolozi bore da prikupe dovoljno dokaza prije nego izvedu konačne zaključke o tačnoj lokaciji vrtova, njihovom sistemu navodnjavanja i njihovom stvarnom izgledu. Neki noviji podaci ukazuju čak i da je vrtove sagradio drugi vladar - Senaherib, i to oko 1000 godina ranije nego što se do sada smatralo.

Detaljne opise vrtova iznose i poznati starogrčki pisci tog doba - Strabon i Filo bizantijski. Evo izvoda iz njihovih djela: "*Vrtovi su oblika kvadrata stranice dužine oko četiri pletre (stara mjera za dužinu, prim. prev.) Sačinjavaju ih lučni svodovi koji se uzdižu nad popločanim osnovama, a terase su izgrađene stepenasto, jedna nad drugom pod različitim kutovima...*"; "*U vrtovima se uzgajaju egzotične biljke posađene na same terase, poduprte kamenim stubovima... Potoci vode teku s visina i spuštaju se u slapovima do tla... Oni navodnjavaju sve vrtove, natapajući korijenje biljaka i čineći cio predio vlažnim i sparnim. Tako je trava stalno zelena, a drveće buja... Ovo umjetničko djelo kraljevskog luksuza odaje utisak prirodnosti, jer se uticaj čovjeka u održavanju ovih vrtova nikada ne vidi.*"

Novijim arheološkim istraživanjima drevnog grada Babilona u Iraku otkriveni su temelji kraljevske palate, ostaci lučnih svodova i odličan sistem navodnjavanja u južnom dijelu palate, kao i masivni zidovi debljine 25 metara za koje se pretpostavlja da su ostaci samih terasa.

## Također pogledajte 
* Sedam svjetskih čuda
* Babilon

## Reference 
## Vanjski linkovi 
* https://www.gutenberg.org/files/71398/71398-h/71398-h.htm
* https://onlybyland.com/hanging-gardens-of-babylon/

Kategorija:Arhitektura
Kategorija:Sedam svjetskih čuda
Osman II

**Osman II** (osmanlijski turski: عثمان ثانى‎ ‘Osmān-i sānī; 3. novembar 1604. - 20. maj 1622.), poznatiji kao **Mladi Osman** (turski: Genç Osman), je bio sultan Osmanlijskog Carstva od 1618. do svoje smrti 1622. godine.

## Biografija 
U vrijeme dolaska na vlast Osman je imao samo 15 godina. Doveli su ga na vlast 1618. nakon svrgavanja njegovog prethodnika. Vladavina mu je obilježena mirom u Carstvu dok 1620. nisu počeli iznenadni ratovi s Poljskom.

Osmana II nije volio ni narod, ni vjerski stalež, a niti janjičari jer je bio škrt, gramziv i surov prema janjičarima.

Ubijen je u maju 1622. u vrijeme pobune spahija i janjičara. Na njegovo mjesto dovode ponovo Mustafu I čijim je svrgavanjem i došao na vlast.

## Reference 
## Vanjski linkovi 
Osman II
Kategorija:Rođeni 1604.
Kategorija:Umrli 1622.
Prva nogometna liga Republike Srpske

**Prva liga Republike Srpske** je jedan od dva drugostepena nivoa nogometnog takmičenja u Bosni i Hercegovini.

Prva liga Republike Srpske se odigrava pod pokroviteljstvom Fudbalskog saveza Republike Srpske. Liga se sastoji od 14 klubova. Pobjednik lige se plasira u prvostepeno takmičenje Bosne i Hercegovine, Premijer ligu. Iz Prve lige RS na kraju sezone ispadaju dva najslabije plasirana tima, a u nju ulaze dva pobjednika Druge lige RS (Zapad, Istok).

## Historija
Od 1995. do 2002. su na području Bosne i Hercegovine djelovala tri odvojena saveza sa sjedištima u Sarajevu, Banjoj Luci i Mostaru i zasebnim takmičenjima. UEFA, međutim, nije priznavala ni jedno od tih takmičenja, zahtjevajući uspostavljanje lige na nivou cijele zemlje. Godine 2000. je prvo došlo do stvaranja lige na području Federacije BiH, a dvije godine kasnije je uspostavljena liga na području cijele Bosne i Hercegovine - Premijer Liga Bosne i Hercegovine.

## Klubovi u sezoni 2024/25.
## Prvaci
|valign="top"|

|valign="top"|

|}

## Uspjesi po klubovima
## Također pogledajte
*Kup Bosne i Hercegovine u nogometu
*Premijer liga Bosne i Hercegovine
*Kup Republike Srpske u nogometu
*Fudbalski savez Republike Srpske

## Reference
## Vanjski linkovi
*Službeni sajt Fudbalskog saveza RS-a

Kategorija:Prva nogometna liga Republike Srpske
Bosna i Hercegovina
Gustoća

**Gustoća** ili **gustina** jest odnos mase i volumena nekog tijela, a iz toga slijedi da je SI mjerna jedinica kilogram po metru kubnom [**kg/m3**]. Važi, dakle,

::::\rho={m \over V}

Gustoća nam govori kolika je masa neke tvari sadržana u jedinici volumena: što je ta masa veća, kažemo da je tijelo gušće.

Gustoća nikada nije nepromjenljiva karakteristika neke tvari, već ovisi ponajprije o temperaturi te to važi za sve tvari u svim agregatnim stanjima. Za plinovito agregatno stanje, gustoća ovisi i o pritisku koji vlada u tom plinu.

U pravilu, gustoća svih tvari opada s porastom temperature. To neće biti slučaj samo ako je termičko širenje tvari na neki način mehanički spriječeno; tada će se kod plinova povećati pritisak, a kod čvrstih tvari će se pojaviti naprezanje. Tekućine će se ponašati vrlo slično kao i čvrste tvari, ali kod njih termičko rastezanje nema praktičnu važnost s obzirom na to da je zanemarivo i nema nikakve tehničke primjene - svaka tekućina će početi isparavati prije nego se dogodi znatno povećanje njenog volumena.

Jedina poznata tvar u prirodi za koju ne važi navedeno ponašanje gustoće u ovisnosti o temperaturi je voda. Voda je najgušća na temperaturi od 4&nbsp;°C, a u čvrstom stanju (led) ima osjetno manju gustoću nego u tekućem stanju - zbog toga led pluta na vodi.

Veličina usko povezana s gustoćom je **specifični volumen**. Veza specifičnog volumena s gustoćom je sljedeća

::::v={1 \over \rho}

Mjerna jedinica specifičnog volumena je [**m3/kg**]. Ova veličina nam govori koliki volumen zauzima jedinica mase neke tvari. Baratanje specifičnim volumenom je od naročite važnosti u termodinamici.

## Također pogledajte 
* Potisak
* Specifična težina

## Vanjski linkovi 
* 

Kategorija:Termodinamika
Kategorija:Fizikalne veličine
Kategorija:Gustoća
Israel Beer

**Israel Beer**, izraelski vojni analitičar, rođen 1912 u Beču, Austrija. Umro 1. maja 1966. u Shatta zatvoru u Izraelu.

Israel Beer je osuđen 1962. za izdaju kao sovjetski agent.

Doselivši u Palestinu 1938. Beer se pridružio cionističkoj organizaciji Haganah, a dobio je i rang potpukovnika u izraelskoj vojsci. Nakon penzionisanja 1949., predavao je vojnu historiju na univerzitetu grada Tel Aviva, a David Ben-Gurion mu je naložio da pripremi službenu historiju izraelskog rata za nezavisnost u godinama 1948–49. 
Uhapšen 1961. zbog špijunaže, Beer je osuđen i kažnjen zatvorom od 15 godina, gdje je i umro.

## Reference 
## Vanjski linkovi 
Beer,Israel
Beer,Israel
NK Bosna Visoko

**Nogometni klub Bosna Visoko** je nogometni klub iz Visokog. Takmiči se u Drugoj nogometnoj ligi Federacije Bosne i Hercegovine - Centar.

## Historija 
Prva nogometna utakmica u Visokom odigrana je 1923. godine kada se formira i prvi nogometni klub  Jadran. Godine 1934. formira se i drugi nogometni klub  Radnički. Godine 1953. dolazi do spajanja ova dva kluba i tako nastaje nogometni klub Bosna. Za ovaj klub vezani su i najbolji rezultati po pitanju nogometa za vrijeme Jugoslavije, kada je 1963. klub je ušao u drugu nogometnu ligu Jugoslavije.

Rat u Bosni i Hercegovini je samo na trenutak prekinuo aktivnosti u ovom klubu. Godine 1993. počinje okupljanje, da bi u prvoj sezoni 1994/95. klub na prvom državnom prvenstvu u Zenici osvojio 3. mjesto. U sezoni 1995/96. Bosna osvaja prvo mjesto u Drugoj ligi - Sjever, a u Prvoj nogometnoj ligi u sezoni 1996/97. osvaja treće mjesto. Kao vrhunac u sezoni 1997/98. osvaja prvo mjesto, te u play off-u osvaja četvrto mjesto. Iste sezone klub osvaja i Kup BiH kao i Superkup, u oba takmičenja pobijedivši FK Sarajevo. Danas se Bosna takmiči u Drugoj ligi FBiH.

## Uspjesi 
***Kup Bosne i Hercegovine**
****Datoteka:Cup Winner.png (1):** 1999.
***Superkup Bosne i Hercegovine**
****Datoteka:Cup Winner.png (1):** 1999.

## Stadion
[mini|Stadion Luke u Visokom za vrijeme utakmice između NK Bosne i [FK Velež Mostar|FK Veleža. Na stadionu su većinom navijači Red Army grupe iz Mostara.]]
mini|Stadion Luke i pomoćni teren za treniranje s umjetnom travom.
Nogometni klub Bosna domaće utakmice igra na stadionu Luke. Prijašnji naziv stadiona je bio "Stadion 7. april". Kapacitet stadiona iznosi 2.200 sjedećih mjesta (300 natkrivenih sjedalica). Kompleks Luke pored glavnog terena sadrži i pomoćni teren punih takmičarskih dimenzija sa vještačkom travom, te LED reflektorima.

## Poznati igrači 
* Ibrahim Sirčo (golman šampionske generacije Sarajeva 1966-67, učesnik Kupa Šampiona)
* Slaviša Vukičević
* Faruk Ihtijarević
*Almedin Hota
*Elvir Rahimić
*Mirsad Bešlija
*Esmir Džafić
*Adnan Džafić
*Kenan Hasagić
*Miroslav Kalajdžić
*Ibrahim Dobojak
*Asim Limo
*Radenko Ostojić
*Mirko Dubovina
*Samir Mekić
*Arsim Prepolli
*Nurif Nargilić
*Momir Popić
*Branislav Glišić

## Navijači 
Navijači NK Bosne se zovu Demoni. Nastali su prije bosanskog rata pod imenom "Bloody Demons". Poslije rata ponovo se organizuju navijačka okupljanja ali pod novim imenom *Demoni* koje je ostalo sve do danas. Najaktivniji su bili tokom 1997. pa sve do 2000, dok se kasnije ograničavaju na manja okupljanja. Nakon ispadanja u niži rang takmičenja navijačka grupa se uglavnom raspala, dok se jedino mlađi članovi okupljaju i održavaju uspomenu na nekad mnogobrojnie navijače nogometnog kluba Bosna.

## Nastupi u Premijer ligi 
thumb|260px|Pobjeda Bosne na Koševu protiv Sarajeva u finalu Kupa BiH

## Reference 
## Vanjski linkovi 
* Zvanična stranica NK Bosna
* Bosna na soccerway.com
* Promotivni video nastao nakon osvajanja kupa 1999. godine

Bosna
Bosna Visoko
Bosna Visoko
Giambattista Vico

**Giambattista Vico** ili  **Giovanni Battista Vico** (*Đambatista Viko*; 23. juni, 1668&mdash;23. januar, 1744) bio neoplatonist, historičar i novinar.

Njegovo glavno dijelo je Nova nauka (*Scienza Nuova*), izdano 1725, no potpuno je prepravljeno, 1730. Njegova glavna ideja da je istina čin, u *Novoj nauci* se postavlja kao princip historije; nju su ljudi napravili, i zato je ljudi u potpunosti mogu razumjeti, isto kao i matematiku, koja je proizvod ljudske imaginacije.

Vico predlaže istraživanje tradicije, mitologije i jezika kao metode za istraživanje historije. Za njega se vjeruje da je *bo pionir* etnologije. Po Vicu historijski tok prati slični uzorak, unutar svih nacija; iako ne u svim detaljima. Prvi su ljudi razmišljali u mitskim oblicima, *universali fantastici* ili poetske ličnosti. Sve nacije počinju sa *fantasia*, snagom imaginacije i vremanom bogova koji su potrebni da bi se razumio svijet. Nakon toga dolazi drugo doba u kojemu se *fantasia* koristi da bi se kreirale socijalne institucije i heroji se koriste da bi se inspirirale moraloralne vrline. Treće i finalno doba je doba racionalnosti, u kojemu čovječanstvo upada unutar *barbarie della reflessione*; barbarizam reflekcija. Prema Vicku, postoje bogovi, heroji i ljudi; koji se ponavljaju unutar svijeta nacija, kreirajući *storia ideale eterna* idealnu cijelovitu historiju.

Proučavao je Platona i Tacita. Kao teoretičar prava istraživao je odnos historije prava i ljudskog mišljenja, a rezultate tih istraživanja izložio je u knjizi *Univerzalno pravo*. Historiju je pokušao objasniti kao proces koji teče po određenim zakonima, od kojih je jedan cikličko smjenjivanje uspona i padova.

Vico je bio izolirani genije, koji je živio gotovo u siromaštvu i nikada nije upoznao mislioca iste veličine. Ipak su njegovi pogledi utjecali na mnoge filozofe u 19. i 20. vijeku. Karl Marx je proučavao Vicoa, i mnoge svoje poglede duguje njemu. Također, Vicova ideja *verum factum* predviđa pragmatizam Peircea. On je bio u stanju predvidjeti historijski razvoj Evrope sa velikom točnišću. U dvadesetom vijeku, njegove ideje o mitu i nacijama prihvaćaju James Joyce, kao i Edward W. Said.

## Također pogledajte 
*Filozofija
*Novovjekovna filozofija

## Vanjski linkovi 
* http://plato.stanford.edu/entries/vico/

Kategorija:Rođeni 1668.
Kategorija:Umrli 1744.
Kategorija:Biografije, Napulj
Kategorija:Italijanski filozofi
Haris Prolić

**Haris Prolić** rođen u Sarajevu, je bosanskohercegovački scenarista i režiser. 

Kao urednik Sineasta nakon završenog filozofskog fakulteta i magisterija iz filozofije (Elementi judaizma u djelu Isaka Samokovlije: kulturološka i estetska analiza) počinje učestovavati na konkursima SIZa kinematografije BiH. Višestruko nagrađivan na istim (Žena koja je postala slikom, Čežnja za Buenos Airesom, Dokoličari, Marama, Jabuka, Rolling time...) nezadovoljan realizacijom većine svojih scenarija po nagovoru svoga učitelja Hajrudina Šibe Krvavca (kojem posvećuje svoj višestruko nagrađivani film Smrt u Sarajevu) počinje režirati svoje scenarije Oj Međejo jezerom se zvala, Sve je stalo samo djeca rastu, Sarajevski pas, Pjesma ostaje ista, Srebrenički kenotaf. Za svoj filmski angažman (priznanja na domaćim i međunarodnim festivalima, urednik u Sineastu, autor knjige "Plakat BiH filma") dobija status filmskog umjetnika kao najmlađi u bivšoj Jugoslaviji. Trenutno živi u Švicarskoj, a radi na relaciji Ženeva-Sarajevo.    

## Reference 
## Vanjski linkovi 
* http://www.imdb.com/name/nm3243955/

Prolić, Haris
Prolić, Haris
Prednja sabirnica

**Prednja sabirnica**, također **procesorska sabirnica**  (engl. **Front Side Bus** (FSB)), je termin za glavnu procesorsku sabirnicu. Preko ove sabirnice idu svi podaci iz procesora ka ostalim uređajima (RAM, grafička kartica, hard disk, zvučna kartica). Brzina FSB-a, kao kod procesora, se mjeri u Megahercima (MHz).

## Primjeri FSB frekvencija i propusnosti 
## Vanjski linkovi 
* HyperTransport konzorcij 
* Webopedia

Kategorija:Sabirnica
Kategorija:Matična ploča
Upravljački program

**Upravljački program** ( ili samo '''') jest računarski program koji rukuje ili upravlja nekom vrstom uređaja koja je spojena na računar. Upravljački program pruža softverski interfejs za hardverske uređaje tako da operativni sistem i drugi programi mogu pristupiti hardverskim funkcijama bez potrebe da imaju sve specifičnosti samog hardvera.

Upravljački program komunicira s uređajem putem računarske sabirnice ili komunikacijskom podsistema na koji se hardver spaja. Kada pozivajući program pozove podrutinu u upravljačkom programu, on izdaje naredbu uređaju. Kada uređaj pošalje podatke nazad upravljačkom programu, on može pozvati rutine u izvornom pozivajućem programu.

Upravljački programi su specifični za operativni sisteme i sam hardver i obično pružaju obradu prekida potrebnu za asinkrone hardverske interfejse.

## Također pogledajte 
* Firmware
## Reference 
Kategorija:Operativni sistemi
Kategorija:Softver
Dortmund

**Dortmund** je grad u Njemačkoj koji se nalazi u Bundeslandu u pokrajini Sjeverna Rajna-Vestfalija.

Prema popisu iz 2011. godine, ovaj grad je imao 571.403 stanovnika, što ga čini osmim gradom po veličini u Njemačkoj, a tridesetčetvrtim u Evropskoj uniji.

Dortmund je najveći grad po površini i broju stanovnika u oblasti Ruhra, urbanom području s nekih 5.100 000 (po podacima iz 2011. godine) stanovnika što je najveća urbana aglomeracija u Njemačkoj. Ovaj grad je također dio većeg Rajna-Ruhr naseljenog područja sa više od 12 miliona ljudi. 
Rijeka Ruhr teče južno od grada, a rječica Emscher teče kroz samo gradsko područje. Dortmund-Ems kanal također završava u dortmundskoj luci, koja je najveća luka evropskih riječnih kanala i povezuje Dortmund do Sjevernog mora.
 
Dortmund je poznat kao "zelena metropola" Westfalije. Skoro polovina području opštine sastoji se od plovnih puteva, šuma, poljoprivrednih i zelenih površina sa prostranim parkovima kao što su *Westfalenpark* i *Rombergpark*. Ovo je u suprotnosti sa skoro sto godina opsežnog iskopavanja uglja i proizvodnje čelika unutar gradskog područja.

## Reference 
Kategorija:Gradovi u Sjevernoj Rajni-Vestfaliji
Ferencvárosi TC

**Ferencvárosi Torna Club** je profesionalni sportski klub iz Ferencvárosa, Mađarska. Klub je osnovan 1899. godine od strane Ferenca Springera i grupe lokalnih stanovnika. Najpoznatiji dio kluba je muški nogometni tim, koji je najpopularniji u zemlji. Ostali dijelovi kluba su: ženski nogometni klub, ženski rukometni klub, muški malonogometni, hokejaški, rukometni i vaterpolo klub. Tradicionalne boje su zelena i bijela. Nadimak kluba je *Zeleni orlovi*.

## Reference 
## Vanjski linkovi 
* Službena stranica
* Ferencvárosi na zvaničnoj stranici UEFA-e

Kategorija:Nogometni klubovi u Mađarskoj
Kategorija:Nogometni klubovi osnovani 1899.
Kategorija:Ferencvárosi TC
Derby County FC

**Derby County Football Club** je profesionalni nogometni klub iz Derbya, grofovija Derbyshire, Engleska. Trenutno nastupa u EFL League One, trećem rangu engleskog nogometa. Posljedni nastup u Premijer ligi imali su u sezoni 2007/08.

## Historija 
Klub je osnovan 1875. godine, kao *Derbyshire County Cricket Club*. Od 1997. godine domaće utakmice igra na stadionu Pride Park.

1888. godine je bio jedan od osnivača *Prve Divizije*. Klub je svoj vrhunac imao sedamdesetih godina 20. vijeka, kada je osvojio dvije titule prvaka Engleske (1972, 1975) i imao četiri nastupa u evropskim takmičenjima, a najveći uspjeh je polufinale Kupa evropskih šampiona u sezoni 1972/73. Klub je također osvojio FA Cup 1946. godine.

## Uspjesi
***Prva divizija**
****Datoteka:Cup Winner.png (2)**: 1971/72, 1974/75.
****Datoteka:Cup Finalist.png (3)**: 1895/96, 1929/30, 1935/36.
***FA kup**
****Datoteka:Cup Winner.png (1)**: 1946.
***FA Charity Shield**
****Datoteka:Cup Winner.png (1)**: 1975.

## Reference 
## Vanjski linkovi 
* Službena stranica
* Derby County na Soccerbase

Kategorija:Nogometni klubovi osnovani 1875.
Kategorija:Nogometni klubovi u Engleskoj
Kategorija:Nogometni klubovi u Derbiširu
Kategorija:Derby County FC
Jean Baudrillard

**Jean Baudrillard** (*Žan Bodrijar*; rođen 29. juli 1929 - 6. mart 2007) bio je francuski filozof i  kulturni teoretičar. Njegova djela često su povezana s postmodernizmom i poststrukturalizmom. Najpoznatiji je po stvaranju pojma hiperstvarnosti, a posebno po hiperstvarnosti u Sjedinjenim Državama.

Prema Baudrillardu, Amerika je sebi stvorila svijet koji je stvarniji od stvarnosti, i čiji su stanovnici opsjednuti bezvremenošću, savršenošću, i objektivizacijom samih sebe. Nadalje, autentičnost je zamijenjena kopijom (realnost je zamjenjena supstitutom), i ništa nije *stvarno*, iako oni uključeni u iluziju nisu je sposobni vidjeti. Umjesto da doživljuju iskustva, ljudi promatraju spektakle, preko stvarnih ili metaforičnih kontrolnih ekrana. Umjesto stvarnosti imamo simulaciju i simulakrum. Dok je u ranoj karijeri bio pod uticajem marksizma, na kraju dolazi do zaključka kako se Marx tek neznatno razlikuje od kapitalističke misli, i da je Marx imao iste osnovne stavove kao i kapitalisti. Za primjer nije propitivao koncepte "posla" ili "vrijednosti".

## Također pogledajte 
* Filozofija
* Savremena filozofija

## Reference 
## Vanjski linkovi 
*Disneyfication in the New Media Chunnel: When Image Myth Takes Over, British Film Institute dokument sa konferencije
* Jean Baudrillard Faculty Page and Archive
* Baudrillard on the Web
* 'Disneyworld Company' by Jean Baudrillard
* 'The Violence of the Global' by Jean Baudrillard
* Welcome to the World of Jean Baudrillard
* Stanford Encyclopedia of Philosophy entry
* International Journal of Baudrillard Studies
* Baudrillard and Susan Sontag
* Baudrillard Interview With Der Spiegel Magazine After 9/11
* Baudrillard On American Abuse of Prisoners at Abu Ghraib
* Reversibility Baudrillard's One Great Thought

Baudrillard,Jean
Baudrillard,Jean
Kategorija:Biografije, Reims
Kategorija:Umrli 2007.
Hamburger SV

**Hamburger Sport-Verein e.V.**, poznat kao i **Hamburger SV**, **Hamburg** ili **HSV**, nogometni je klub iz Hamburga i jedan od najstarijih i najpoznatijih u Njemačkoj.

## Historija 
Hamburger SV-u se korijeni vuku od 29. septembra 1887. spajanjem *Der Hohenfelder Sportcluba* i *Wandsbek-Marienthaler Sportcluba u Sports Club Germania*. Današnji klub formiran je kao Hamburger Sport-Verein 1919. spajanjem triju gradskih klubova, ozbiljno oslabljenih nakon Prvog svjetskog rata. Klupske boje bile su crvena i bijela u čast grada Hamburga, te plava i crna od najstarijeg od klubova-tvoraca, Germanije, koje se koriste u klupskom grbu.

## Nastupi u Evropi 
Do 23. septembra 2014:

## U Bundesligi 
Hamburger SV šest puta bio je prvak Njemačke. Prvu titulu osvojio je 1923. U vremenu nastupanja u Bundesligi od 1963. Hamburger SV je osvojio tri šampionske titule: 1979, 1982 i 1983. Drugoplasirana ekipa prvenstva bili su osam puta, od toga pet puta igranjem u Bundesligi. Do sezone 2017/18. bio je jedini klub u Njemačkoj koji nikad nije ispao iz Bundeslige.
Pozicije HSV-a kroz historiju u Bundesligi|thumb|lijevo|650px

Sergej Barbarez.jpg|Sergej Barbarez, najbolji strijelac Bundeslige u sezoni 2000/01.
Pierre-michel lasogga.jpg|Pierre-Michel Lasogga, najbolji strijelac HSV-a u sezoni 2013/14.
Rafael van der Vaart 2011.jpg|Rafael van der Vaart, najbolji strijelac HSV-a u sezoni 2006/07.

## Treneri kroz historiju 
Najuspješniji trener u historiji Hamburger SV-a jest Ernst Happel, koji je osvojio četiri trofeja. U sezoni 1982/83. Hamburger SV bio je prvak Evrope upravo pod vodstvom Happela te je ovo ujedno bio i period najboljih rezultata u historiji kluba. Kuno Klötzer kao trener kluba je osvojio Kup kupova u sezoni 1976/77. Mnogi poznati treneri bili su na klupi Hamburger SV-a, a najznačajniji među njima jesu Benno Möhlmann, Klaus-Dieter Ochs, Thomas Doll, Kurt Jara, Georg Knöpfle, Georg Gawliczek, Felix Magath.

Ernst Happel 1978.jpg|Ernst Happel
Frank Pagelsdorf.png|Frank Pagelsdorf
Kuno Klötzer (1977).jpg|Kuno Klötzer
Benno Möhlmann 2012 2.jpg|Benno Möhlmann
Thomas Doll 2007.jpg|Thomas Doll
Knoeple1.jpg|Georg Knöpfle

## Reference 
## Vanjski linkovi 
* Zvanični sajt
* HSV  R na *resultsfromfootball.com*
* HSV na *worldfootball.net*
* HSV na zvaničnom sajtu UEFA-e

Kategorija:Hamburger SV
Kategorija:Nogometni klubovi osnovani 1887.
Kategorija:Nogometni klubovi u Hamburgu
Kategorija:Nogometni klubovi u Njemačkoj
Kategorija:Klubovi osvajači Kupa evropskih šampiona